laion/Wikipedia-Exotic huggingface dataset:
רועי קרייטנר

רועי קרייטנר (נולד בפברואר 1966) הוא פרופסור מן המניין בפקולטה למשפטים של אוניברסיטת תל אביב. קרייטנר נולד וגדל בתל אביב. למד בתיכון אליאנס בעיר והיה פעיל בתנועת הצופים. לאחר שירותו בצה"ל בחטיבת הנח"ל, למד באוניברסיטת בראון בארצות הברית, ובשנת 1988 קיבל תואר ראשון בספרות ובהיסטוריה אירופית. לאחר מכן החל ללמוד באוניברסיטת תל אביב, שבה קיבל בשנת 1994 תואר ראשון במשפטים. בשנת 1996 קיבל תואר שני בספרות משווה וסמיוטיקה באוניברסיטת תל אביב. בשנת 1997 קיבל תואר שני במשפטים באוניברסיטת הרווארד, ובשנת 2001 קיבל תואר דוקטור למשפטים מאוניברסיטת הרווארד. בשנת 2001 הצטרף לסגל האקדמי של אוניברסיטת תל אביב. מילא את תפקיד סגן הדקאן בשנים 2012–2017, ובמסגרת זו עמד בראש ועדה לרפורמה בתוכנית הלימודים בפקולטה. במרץ 2020 קודם לדרגת פרופסור מן המניין. מלמד היסטוריה של המשפט, תאוריה של משפט פרטי, היסטוריה ותאוריה של ממון וכן דיני חוזים. הוא הגדיר את המונח המשפטי פורמליזם אינסטרומנטלי אשר צוטט בכתבי עת משפטיים. שימש מרצה אורח באוניברסיטת הרווארד, אוניברסיטת ברוקלין, אוניברסיטת וירג'יניה, אוניברסיטת טורונטו, סיאנס-פו בפריז, ועוד. קרייטנר מתגורר בתל אביב ואב לשלושה. גרושתו היא מיכל ברק, בתו של השופט בדימוס אהרן ברק. הוא משתתף בפעילות של "שוברים שתיקה" ומתנגד לכיבוש. ספרו: Calculating Promises: The Emergence of Modern American Contract Doctrine (Stanford University Press, 2007) הספר זכה בפרס קרומוול של האגודה האמריקאית להיסטוריה משפטית. בין מאמריו: Legal History of Money, 8 Annual Review of Law and Social Science, 415-431, 2012 On The New Pluralism in Contract Theory, 45 Suffolk University Law Review, 915-933, 2012 Money in the 1890s: The Circulation of Politics, Economics and Law, 1 Irvine, Law Review, 975-1013, 2011 The Character of Legal Theory, 96 Cornell Law Review, 671-691, 2011 (with Hanoch Dagan) Biographing Realist Jurisprudence, 35 Law and Social Inquiry, 765-791, 2010 The Jurisprudence of Global Money, 11 Theoretical Inq. Law, 177-208, 2010 Fault at the Contract-Tort Interface, 107 Michigan Law Review, 1533 (2009) "החוזה הפרטי והפרט החוזי", זמנים 104, סתיו 2008. (המאמר זמין לצפייה במאגר JSTOR לאחר הרשמה) רועי קרייטנר, באתר SSRN רועי קרייטנר באתר אוניברסיטת תל אביב רועי קרייטנר, באתר יוטיוב רועי קרייטנר, באתר ResearchGate חן מענית, ‏"אנו מכשירים עו"ד חדשניים, המכללות מכשירות עו"ד רגילים", באתר גלובס, 3 באוגוסט 2015 רועי קרייטנר, ירידת טבעו של הכסף מהבמה הפוליטית בתחילת המאה העשרים, הקרן הלאומית למדע, 4 ביולי 2019 רועי קרייטנר שובר שתיקה, בערוץ יוטיוב של "שוברים שתיקה", יוני 2014 סטודנטים באוניברסיטת תל אביב יקיימו דיון על הכיבוש המתמשך והשלכותיו, באתר של המפלגה הקומוניסטית הישראלית, 19 בינואר 2020
ריקי פירס

ריקי צ'ארלס פירס (באנגלית: Ricky Charles Pierce; נולד ב-19 באוגוסט 1959) הוא כדורסלן עבר אמריקאי, ששיחק בליגת ה-NBA בין השנים 1982–1998. זכה פעמיים בפרס השחקן השישי של העונה כשחקן מילווקי באקס, וממוצעיו הכוללים ב-NBA הם 14.9 נקודות, 2.4 ריבאונדים ו-1.9 אסיסטים למשחק. פירס נולד בעיר דאלאס שבטקסס, ולמד בגרלנד הסמוכה. בשנת 1978 החל ללמוד ב"מכללה קהילתית וואלה וואלה" שבמדינת וושינגטון, ושנה לאחר מכן עבר לאוניברסיטת רייס שביוסטון בה למד ושיחק עד שנת 1982. בעונתו השלישית והאחרונה באוניברסיטה קלע 26.8 נקודות בממוצע למשחק וזכה בתואר "שחקן העונה של המחוז הדרום-מערבי" ("Southwest Conference Player of the Year"). פירס נבחר על ידי קבוצת דטרויט פיסטונס בבחירה ה-18 של דראפט ה-NBA לשנת 1982.. לאחר עונת רוקי חלשה נשלח בטרייד לסן דייגו קליפרס, בה הראה ניצוצות כשקלע 9.9 נקודות בממוצע למשחק. לפני עונת 1984/1985 הועבר למילווקי באקס, במדיה שיחק ב-6 וחצי העונות הבאות וביסס את מעמדו כאחד משחקני הספסל הטובים בליגה. בעונת 1986/1987, השלישית שלו במילווקי, קלע פירס 19.5 נקודות למשחק כמחליפו מהספסל של פול פרסי, וזכה בפרס השחקן השישי של העונה. בעונת 1989/1990 זכה בשנית בפרס השחקן השישי לאחר שהוביל את קלעי קבוצתו עם שיא קריירה של 23.0 נקודות בממוצע למשחק, כמחליפו של אלווין רוברטסון, ועזר לבאקס להעפיל לפלייאוף בפעם ה-11 ברציפות. בחציה הראשון של עונת 1990/1991 קלע 22.5 נקודות למשחק ונבחר להשתתף במשחק האולסטאר, אך מיד אחריו נשלח בטרייד לסיאטל סופרסוניקס בתמורה לקלע דייל אליס. ב-3 וחצי עונותיו בסיאטל המשיך פירס להציג יכולת גבוהה וקלע 18.5 נקודות בממוצע למשחק. בעונת 1992/1993 הוביל את הקבוצה, לצד שון קמפ וגארי פייטון הצעירים, לשלב גמר המערב בו הפסידו לפיניקס סאנס בתוצאה 3–4. את העונה העוקבת סיימה סיאטל עם מאזן הניצחונות הטוב בליגה, 63–19, אך הודחה במפתיע כבר בסיבוב הפלייאוף הראשון, על ידי המדורגת השמינית דנוור נאגטס. בעונות 1995 עד 1997 שיחק עבור גולדן סטייט ווריורס, אינדיאנה פייסרס, דנוור נאגטס ושארלוט הורנטס, אך תפוקתו נחלשה כשקלע כ-10.6 נקודות למשחק בתקופה זו. בתחילת עונת 1997/1998 שיחק חמישה משחקים בקבוצת א.א.ק. אתונה היוונית, ולאחר מכן חזר למילווקי באקס במדיה שיחק עד סיום העונה, שהייתה האחרונה בקריירה שלו. בעת פרישתו דורג במקום ה-13 בתולדות ה-NBA באחוזי קליעה מקו העונשין, עם 87.5%. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סטטיסטיקות הקריירה של פירס ב-NBA, באתר basketball-reference.com סטטיסטיקות המכללות של פירס, באתר sports-reference.com רשימת הנבחרים בדראפט 1982, באתר basketball-reference.com פירס נשלח בטרייד למילווקי, באתר הניו יורק טיימס, 30 בספטמבר 1984 פירס נשלח בטרייד לסיאטל, באתר הניו יורק טיימס, 16 בפברואר 1991 רשימת קלעי העונשין הטובים ב-NBA, נכון לשנת 1998, באתר basketball-reference.com
קרחון קאנהאם

קרחון קאנהאם או קרחון קנהאם (באנגלית: Canham Glacier) הוא קרחון המנקז את צפון מערב נייבת אוונס באנטארקטיקה. אורכו של הקרחון 60 קילומטרים, והוא זורם לכיוון צפון מערב בין רכס אלאמיין ורכס סלמנדר, בהרי פרייברג. גובה הקרחון 861 מטרים מעל פני הים. הקרחון הוא קרחון יובלי, הנשפך אל קרחון רניק, מערבית לפסגת בואוורס בארץ ויקטוריה. קרחון מופה לראשונה על ידי הסקר הגאולוגי של ארצות הברית, באמצעות סקרים על הקרקע ובאמצעות תצלומי אוויר שבוצעו על ידי צי ארצות הברית בין השנים 1960–1962.  שמו של הקרחון ניתן לו על ידי הוועדה המייעצת לשמות אנטארקטיים, והוא נקרא על שם דייוויד וו. קאנהאם הבן ( David W. Canham, Jr) המפקד של משלחת החורף במפקדת צי ארצות הברית במצר מק-מרדו בשנת 1956. • Ute Christina Herzfeld, Atlas of Antarctica: Topographic Maps from Geostatistical Analysis of Satellite Radar Altimeter Data, P 165 קרחון קאנהאם באתר הסקר הגאולוגי של ארצות הברית קרחון קאנהאם באתר מרכז המידע האנטארקטי של ממשלת אוסטרליה קרחון קאנהאם באתר הגאזט האנטארקטי SCAR של ממשלת אוסטרליה קרחון קאנהאם באתר הגאזט האנטארקטי של ממשלת ניו זילנד מידע גאוגרפי והיסטורי מידע גאוגרפי
עץ סוסלין

בתורת הקבוצות, עץ סוסלין הוא עץ מגובה ω1, כך שכל ענף וכל אנטי-שרשרת הם לכל היותר בני מנייה. העניין העיקרי בעצי סוסלין הוא זיהוי מתי הם קיימים, וזאת כיוון שקיומו של עץ סוסלין אינו תלוי באקסיומות המקובלות של תורת הקבוצות, אקסיומות צרמלו-פרנקל. עצים אלו נקראים על שמו של המתמטיקאי הרוסי מיכאיל סוסלין (אנ') ‏(1894–1919). כל עץ סוסלין הוא עץ אהרונשיין. עץ (במובן תורת הקבוצות) הוא קבוצה סדורה חלקית, כך שלכל איבר, קבוצת האיברים שקטנה ממנו סדורה בסדר מלא וטוב. גובה של איבר הוא טיפוס הסדר של האיברים שקטנים ממנו. הגובה של העץ הוא הסופרמום של הגבהים של האיברים שלו. ענף או שרשרת היא תת-קבוצה של העץ שסדורה בסדר מלא. אנטי שרשרת היא תת-קבוצה שכל שני איברים בה אינם ביחס. אז עבור מונה k, עץ k-סוסלין הוא עץ מגובה k, שכל שרשרת בו וכל אנטי שרשרת בו הם מעוצמה קטנה ממש מ-k. עץ ω1-סוסלין נקרא "עץ סוסלין". לכל k סינגולרי יש עץ k-סוסלין. זאת כיוון שיש סדרה עולה של פחות מ-k מונים שסכומם הוא k, ואפשר לקחת איחוד זר של המונים הללו; זהו עץ k-סוסלין. לא קיים עץ ω-סוסלין. עבור k=ω1, קיום עץ סוסלין שקול לקיום ישר סוסלין. אקסיומת יהלום גוררת קיום של עץ סוסלין. לעומת זאת, אקסיומת מרטין גוררת אי-קיום של עץ סוסלין. אקסיומת הבנייה גוררת קיום של עץ k-סוסלין לכל מונה עוקב k. קיום עץ סוסלין בלתי תלוי גם בהשערת הרצף המוכללת, אך לא ידוע אם היא גוררת את קיומו של עץ ω2-סוסלין (או של כל מונה רגולרי שאיננו קומפקטי-חלש).
הקונגרס ה-116 של ארצות הברית

הקונגרס ה-116 של ארצות הברית התכנס בוושינגטון ב-3 בינואר 2019. הוא סיים את כהונתו עם כינוס הקונגרס ה-117 ב-3 בינואר 2021. כהונת הקונגרס ה-116 חופפת לשתי השנים האחרונות בכהונתו של נשיא ארצות הברית דונלד טראמפ. המפלגה הרפובליקנית החזיקה בקונגרס זה ברוב בסנאט והמפלגה הדמוקרטית החזיקה ברוב בבית הנבחרים לראשונה מאז הקונגרס ה-111. הקונגרס כולל: 435 חברים בבית הנבחרים, שנבחרו בבחירות לקונגרס ב-2018. חלוקת המושבים בבית הנבחרים למדינות ארצות הברית נעשתה על פי תוצאות מפקד האוכלוסין שנערך ב-2010. 100 סנאטורים, ש-33 מהם נבחרו בבחירות לקונגרס ב-2018. 33 סנאטורים שנבחרו בבחירות ב-2014 ו-34 שנבחרו בבחירות ב-2016 יוסיפו לכהן בסנאט. שישה חברים ללא זכות הצבעה המייצגים את האזורים המבודדים ואת מחוז קולומביה. נשיא הסנאט: מייק פנס (סגן נשיא ארצות הברית, רפובליקני) הנשיא הזמני של הסנאט: צ'אק גראסלי (רפובליקני) מנהיג הרוב: מיץ' מקונל (רפובליקני) מנהיג המיעוט: צ'אק שומר (דמוקרט) יושב ראש בית הנבחרים: ננסי פלוסי (דמוקרטית) מנהיג הרוב: סטני הוייר (דמוקרט) מנהיג המיעוט: קווין מקארתי (רפובליקני) הקונגרס ה-115 של ארצות הברית מדיה וקבצים בנושא הקונגרס ה-116 של ארצות הברית בוויקישיתוף
קרקעית הים

קרקעית הים (ידועה גם בשם תחתית הים) הוא ביטוי המתאר את תחתית כל האוקיינוסים. השטח בה הארץ מכוסה בימות העולם. לרוב ימי העולם יש מבנה זהה, הם נוצרו על ידי תהליכים פיזיים דומים, בכללם תזוזה של הלוחות הטקטוניים ומעליהם הצטברות משקעים רבים. תחילתו של כל ים במדף יבשתי - זהו האזור הגובל בין היבשה לבין הים. כאשר ממשיכים לצלול או לרדת מטה נמצא שולי היבשת ולאחריו המישור האביסלי שמהווה את תחילת קרקעית הים עד לקרקע עצמה. רכס מרכז-אוקייני, כמו ששמו רומז, הוא בליטה הררית שנמצאת בכל הימים בין היבשות. לרוב, ברכס זה יהיו בקע או בקעים. לאורך טקטוניקת הלוחות ניתן למצוא תהומות ושקעים עמוקים שנוצרו כתוצאה מזרימת מעטפת קרום כדור הארץ מטה. נקודות חמות נוצרות כתוצאה מפעילות וולקנית, והן מתפרצות מפעם לפעם כאשר הלוחות הטקטונים עוברים מעליהן. באזורים בהם קיימת פעילות געשית ושקעים ימיים יימצאו נביעות הידרותמיות - הן משחררות לחץ רב ומים חמים מאוד יחד עם כימיקלים נוספים לתוך סביבה קרה מאוד. מימי האוקיינוס מחולקים לשכבות או לאזורים, כאשר לכל אזור יש תנאי מליחות שונים, לחץ, טמפרטורה וחיים ימיים התואמים לו. מעל למישור האביסלי נמצא אזור התהומות (מכונה גם "האזור האביסלי") ששיאו בעומק של 6,000 מטרים מתחת לגובה פני הים. האזור ההאדלי, שכולל גם שקעים ותהומות ימיים, נמצא מתחת לאזור התהומות ועוד נע מעומק של 6,000 מטרים עד 11,000 מטרים מתחת לגובה פני הים. כמו כן, קיים גם מושג הנקרא מתחת לגובה קרקעית הים, המתאר עומק שמתחיל ב-11,000 מטרים תחת לגובה פני הים. לכל אזור של קרקעית הים יש תכונות משלו: הרכב הקרקע, טופוגרפיה, מליחות המים מעליו, חיים ימים והכיוון המגנטי של הסלעים שלו. לרוב, קרקעית הים היא שטוחה ומעליה קיימים משקעים שונים שמכסים את הלוחות הטקטוניים. ישנם סוגי משקעים שונים שמגיעים לקרקעית: סחף אדמה שמגיע בעיקר משחיקת נהרות. אפר געשי תת-מימי שמקורו בעיקר מנביעות הידרותרמיות. פעילות המיקרואורגניזמים בסביבה. זרמי הימים ששוחקים את קרקעית הים עצמה. חיים ימיים שונים ופעילותם: אלמוגים, דגים, אצות, סרטנים, צמחים ימיים ועוד. באזורים בהם קיימת כמות קטנה של משקעים, דוגמת קרקעית הים מתחת לאוקיינוס האטלנטי, ניתן להבחין ביתר קלות בתנועת הלוחות הטקטוניים. ישנם שפע של חיים ימיים בים העמוק, בעיקר ליד פתחים געשיים תת-מימיים. סביב מעשנות שחורות ומעשנות לבנות, פתחים הפולטים גזים וחומרים רעילים לרוב בעלי החוליות, נמצאו קהילות גדולת של יצורים ימיים. הם מקבלים את האנרגיה שלהם מהחומרים הכימיים (הנפלטים לסביבה הקרה מהם בלפחות 150 מעלות) וכן מכימוסינתזה שנעשית על ידי בקטריות. אוניית מחקר טקטוניקת הלוחות נודולות מנגן מפה בתימטרית צבי בן-אברהם, ‏חקר קרקעית הים, סדרת אוניברסיטה משודרת, בהוצאת משרד הביטחון – ההוצאה לאור, 1985 מדיה וקבצים בנושא קרקעית הים בוויקישיתוף קרקעית ים, דף שער בספרייה הלאומית להבין את קרקעית הים מתחת לגובה קרקעית הים עוד על קרקעית הים
ג'סיקה גאנינג

ג'סיקה פיי גאנינג (באנגלית: Jessica Faye Gunning ; נולדה ב-1 בינואר 1986) היא שחקנית טלוויזיה ותיאטרון אנגלייה. גאנינג למדה בבית הספר התיכון הולמפירת' קרוב להדרספילד, ואחר כך למדה ברוז ברופורד קולג' וסיימה את הלימודים ב-2007. קריירת המשחק שלה החלה בתיאטרון הלאומי בהפקות כגון "מהומה רבה על לא דבר" ו"מייג'ור ברברה". בטלוויזיה כיכבה גאנינג בתפקיד אורח בפרק "Partners in Crime" בסדרה "דוקטור הו". עוד הופיעה בסדרת הדרמה קומית "Mutual Friends". ב-2009 החלה להופיע בתפקיד אנג'לה בסדרה "חוק וסדר: UK". עוד השתתפה בסדרה "Life of Riley", שיחקה בתפקיד ברניטה בסרט הטלוויזיה "ליזי ושרה" שכתבו ג'וליה דייוויס וג'סיקה היינס. ב-2011 הופיעה בתפקיד ראשי בסרט הקצר "Ghost in the Machine". ב-2012 שיחקה גאנינג בתפקיד אורלה בסדרת הטלוויזיה "White Heat" של ה-BBC. בהמשך שיחקה בתפקיד מליסה יאנג בדרמה של ה-BBC "מה שנשאר". בשנת 2013 הופיעה בפרק בסדרה "Great Night Out" של ITV בדמות סאמר. ב-2014 גילמה גאנינג את דמותה של שאן ג'יימס בסרט "גאווה" שהיה מועמד לפרס גלובוס הזהב ולפרס באפט"א לקולנוע. עוד באותה שנה שיחקה בסרט הטלוויזיה "That Day We Sang" שכתבה וביימה ויקטוריה ווד. עוד הופיעה גאנינג בסרט הטלוויזיה "The Woman in Red" ובסדרת הטלוויזיה "רצח בדם קר" של רשת סקיי אטלנטיק. בשנת 2024 הופיעה לצד ריצ'רד גאד בסדרת הטלוויזיה "אייל קטן" המבוססת על סיפורו האישי של גאד. ביוני 2024 יצאה מהארון, סיפרה שיצאה מהארון בפני הוריה כבר ב-2022. ג'סיקה גאנינג, במסד הנתונים הקולנועיים IMDb (באנגלית) Holmfirth's Jessica Gunning has been in Doctor Who, Law & Order and now she's set to star in BBC drama White Heat, Huddersfield Daily Examiner, 29 February 2012. Retrieved 2012-03-11. Denby Dale actor joins Holmfirth actress to star in BBC drama, Huddersfield Daily Examiner, 7 March 2012. Retrieved 2012-03-12. Jessica Gunning, IMDb profile. Retrieved 11 March 2012. Madwoman, Ghost in the Machine Take One, 2013. Retrieved 16 November 2012. White Heat characters – Orla, BBC website. Retrieved 11 March 2012. What Remains Press Pack BBC website, 2013. Retrieved 1 March 2013. Surprise Pride Marches into Golden Globes Race Variety, 2014. Retrieved 11 December 2014.
האישה הטובה (סדרת טלוויזיה רוסית)

האישה הטובה (ברוסית: Хорошая Жена) היא סדרת דרמה המשכית משפטית בהפקה רוסית, מהווה רימייק לסדרה האמריקאית באותו שם. הסדרה עוקבת אחר אליסה פיליפובה (אלכסנדרה אורסוליאק), אשתו של פיוטר פיליפוב (אלכסנדר דומוגארוב), התובע של מחוז לנינגרד, אשר בגד בה ונעצר על מעשי הונאה ונכלא. אליסה, שהפסיקה לעסוק בעריכת דין לאחר נישואיה, חוזרת לעסוק במקצוע. היא מתחילה לעבוד כעורכת דין זוטרה בחברה שאחד משותפיה, ויטאלי קלינין (דמיטרי מילר) היה חברה ללימודי המשפטים. היא מתחרה על מקום העבודה עם עורך דין צעיר וזוכה לבסוף במשרה. במקביל בעלה מנהל מאבק לשחרורו מהכלא, מצליח בו ואף חוזר למשרד התובע. במישור האישי, אליסה מחליטה להיפרד מבעלה, לאחר שהיא מגלה שבעלה בגד בה פעם נוספת עם אחת החוקרות במשרד בו היא עובדת כעת. אליסה פיליפוב (אלכסנדרה אורסוליאק (רו')) - אשתו של פיוטר פיליפוב, עורכת דין החוזרת לעבוד במשרד עורכי דין, לאחר שבעלה נכנס לכלא והיא נשארת המפרנסת היחידה. אליסה מתמודדת עם רגשותיה כלפי פיוטר אשר ממנו היא נפגעה קשות. פיוטר פיליפוב (אלכסנדר דומוגארוב (רו')) - בעלה של אליסה, נמצא בכלא בעקבות פרשת מין ושוחד שבה היה מעורב בזמן תפקידו כתובע של מחוז לנינגרד. מתמודד על משרה זו שוב ומנצח. ויטאלי קאלינין (דמיטרי מילר (אנ')) - שותף בכיר במשרד עורך דין. מאוהב באליסה מאז שלמד איתה באוניברסיטה, ומציע לה עבודה במשרדו. צילומי הסדרה החלו במוסקבה ובסנקט פטרבורג בפברואר 2018 והושלמו באוגוסט אותה שנה. אתר האינטרנט הרשמי של האישה הטובה "האישה הטובה", במסד הנתונים הקולנועיים IMDb (באנגלית) "האישה הטובה", במסד הנתונים הקולנועיים KinoPoisk (ברוסית) "האישה הטובה", באתר lean-m.ru של חברת ההפקות Lean-M НТВ снимает адаптацию американского серила "Хорошая жена" В Москве начались съемки российской адаптации сериала «Хорошая жена» Телеканал НТВ завершил съемки российской адаптации сериала «Хорошая жена» На хрупких плечах: НТВ готовит к выходу российскую версию сериала «Хорошая жена»
מקסים דלוגי

מקסים דלוגי (ברוסית: Максим Длуги) (נולד ב-29 בינואר 1966 במוסקבה) הוא שחמטאי יהודי-אמריקאי בדרגת רב אמן. מקסים דלוגי נולד במוסקבה, למד לשחק שחמט אצל סבו ובחוג פיונירים. בשנת 1977 משפחתו עברה לארצות הברית והתיישבה בניויורק. בשנת 1984 הוא סיים במקום השלישי באליפות ארצות הברית בשחמט. בשנת 1985 הוא זכה באליפות העולם לצעירים והיה חבר נבחרת ארצות הברית באליפות העולם לנבחרות עד גיל 26 (זכתה במקום השני). בשנת 1990 דלוגי נבחר לנשיא הפדרציה לשחמט של ארצות הברית. הוא עזב את השתתפותו בתחרויות השחמט והתרכז בקריירה עסקית. בשנת 2010 קידם, יחד עם גארי קספרוב, את מועמדותו של אנטולי קרפוב לנשיא פיד"ה. דלוגי משתתף מפעם לפעם בתחרויות שחמט מהיר. 1982 - אמן בינלאומי 1986 - רב אמן. בשנת 1986 השתתף דלוגי באולימפיאדת שחמט: מדיה וקבצים בנושא מקסים דלוגי בוויקישיתוף אתר האינטרנט הרשמי של מקסים דלוגי מקסים דלוגי, באתר צ'סגיימס (באנגלית) מקסים דלוגי, באתר פיד"ה (באנגלית) Dlugy, Maxim - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
אריאל סורין

אריאל סורין (בספרדית: Ariel Sorín‏; ולד ב-26 באפריל 1967, בואנוס איירס) הוא שחמטאי יהודי-ארגנטינאי בדרגת רב-אמן. נכון לינואר 2019, מדורג במקום ה-34 בארגנטינה לפי מד כושר. 1985 - סיים במקום השני בתחרות פנאמריקאית לצעירים 1987 - ניצח באליפות ארגנטינה לצעירים. 1995 - סיים במקום השני באליפות ארגנטינה בשחמט 2000 - זכה באליפות ארגנטינה 2004 - זכה בשנית באליפות ארגנטינה. 1989 - אמן בינלאומי 1995 - רב-אמן. בשנים 1994–2004 השתתף סורין ב-3 אולימפיאדות שחמט: אריאל סורין, באתר צ'סגיימס (באנגלית) אריאל סורין, באתר פיד"ה (באנגלית) Sorín, Ariel - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
פורד פיירליין ת'ונדרבולט

פורד פיירליין ת'ונדרבולט (באנגלית: Ford Fairlane Thunderbolt) היא "מכונית שרירים" ("Muscle car" (אנ')), לשימוש רחוב או ל"מרוצי דראג" ("Drag racing" (אנ')) בתצורת 2 דלתות קופה, מתוצרת יצרנית הרכב פורד אשר יוצר בארצות הברית בשנת 1964. יוצרו 100 יחידות. 2 דלתות. 5 נוסעים (2 מקדימה, 3 מאחור). מחיר היחידה בשנת 1964 - 3,780 דולר. מערכת דלק: 4bbl x 2. פגושים בחזית מפיברגלס. דלתות מפיברגלס (כדי להפחית במשקל הרכב). משאבת דלק חשמלי. סוללה נטענת בעלת מטען כבד. מגן פיזור אלומיניום שנועד להכיל את המצמד במקרה של התפרקות תחת עומס. מתלה - שינוי ההשעיה האחורית עם כבלי בקרת כוח משיכה כבדים ומעיינות עלים לא סימטריים. ללא מכשיר רדיו. ללא חימום. ללא צלחות מכסה גלגלים. ללא מגב השמשה הקדמית של הנוסע. ללא משענות זרוע. מושבים קדמיים - יחידות קלות משקל של "פורד". השטיח הוחלף בשטיח גומי שחור. המושב האחורי הוא יחידה סטנדרטית (יחידת פיירליין). פנסי הקורה הגבוהים חוסלו גם הם ובמקומם נבנו מכניסי אוויר מכוסים ברשת, המפעילים ישירות לניקוי אוויר מיוחד. צמיגים מסוג "Goodyear Tire and Rubber Company" (אנ') ו-"Mickey Thompson" (אנ'). "פורד פיירליין ת'ונדרבולט" "פורד פיירליין ת'ונדרבולט" - מבט לתוך הרכב "פורד פיירליין ת'ונדרבולט" - מבט למנוע "פורד פיירליין ת'ונדרבולט" - מבט למנוע "פורד פיירליין ת'ונדרבולט" - פגוש קדמי מפיברגלס, מימין: מערכת צריכת האוויר פורד פורד מוסטנג פורד טורינו טלאדגה "פורד פיירליין ת'ונדרבולט" - תמונות מדיה וקבצים בנושא פורד פיירליין ת'ונדרבולט בוויקישיתוף פורד פיירליין ת'ונדרבולט, סרטון באתר יוטיוב פורד פיירליין ת'ונדרבולט, סרטון באתר יוטיוב מכונית שרירים - סוג של מכונית ספורט בעלת 2 דלתות עם מנוע רב עוצמה המיועדת לנהיגה בעלת ביצועים גבוהים מרוץ דראג הוא סוג של מרוץ מוטורי שבו מכוניות או אופנועים מתחרים, בדרך כלל שניים בכל פעם, כדי להיות הראשון לחצות קו הסיום "פורד פיירליין ת'ונדרבולט" - היסטוריה angelfire.com/hi/427fairlane/history "פורד פיירליין ת'ונדרבולט" - מפרט ומידות musclecars.howstuffworks.com/classic-muscle-cars/1964-ford-thunderbolt "פורד פיירליין ת'ונדרבולט" jalopnik.com/5799454/get-struck-by-the-1964-ford-fairlane-thunderbolt "פורד פיירליין ת'ונדרבולט" auto.howstuffworks.com/1964-ford-fairlane-thunderbolt
מדרשת עין פרת

האם התכוונתם ל... בית פרת - מדרשה ישראלית – מדרשה לבוגרי צבא ושירות לאומי, שמרכזה ביישוב אלון עין פרת - המדרשה למנהיגות חברתית – מדרשה ומכינה קדם צבאית בראשות, שמרכזה בכפר אדומים
תחרות העל בשמקיר

תחרות העל בשמקיר היא תחרות על בשחמט שנערכת מדי שנה החל מ-2014 בשמקיר, שבאזרבייג'ן. התחרות נערכת לזכר רב האמן האזרי, ווגאר גשימוב, שנפטר בגיל צעיר. התחרות מתקיימת בשיטת ליגה הכוללת מפגש כפול בין השחמטאים. אתר האינטרנט הרשמי של תחרות העל בשמקיר תחרות העל בשמקיר, ברשת החברתית פייסבוק תחרות העל בשמקיר, ברשת החברתית אקס (טוויטר) תחרות העל בשמקיר, ברשת החברתית אינסטגרם ערך זה הוא קצרמר בנושא שחמט ובנושא אזרבייג'ן. אתם מוזמנים לתרום לוויקיפדיה ולהרחיב אותו.
יוסף שוסטר

יוסף שוסטר (בגרמנית: Josef Schuster; נולד ב-20 במרץ 1954) הוא רופא יהודי-גרמני. מנובמבר 2014 הוא משמש כראש המועצה המרכזית של יהודי גרמניה. יוסף שוסטר נולד בחיפה ב-1954. משפחתו במקור מחבל פרנקוניה. אביו היה סוחר אשר היגר לארץ ישראל ב-1938. הורי אמו נספו באושוויץ. משפחתו חזרה לגרמניה ב-1956. שוסטר למד רפואה באוניברסיטת יוליוס מקסימיליאן בווירצבורג, והתמחה ברפואה פנימית בבית החולים יוליוס (Juliusspital) בווירצבורג. החל משנת 1988 הוא מחזיק קליניקה פרטית לרפואה פנימית. שוסטר מתנדב באגודה הבווארית של הצלב האדום לרפואת חירום, וחבר במועצת הביו-אתיקה של בוואריה. בשנת 1988 שוסטר החל לכהן כראש הקהילה היהודית בווירצבורג, משרה אותו החזיק אביו בשנים 1958-1996. ב-2002 הוא נבחר לכהן כראש הקהילות היהודיות של בוואריה. בשנת 2010 הוא נבחר לסגן ראש המועצה המרכזית של יהודי גרמניה. לאחר שדיטר גראומן, היו"ר הקודם פרש ב-2014 מונה שוסטר ליו"ר המועצה. שוסטר קרא מספר פעמים לדון מחדש במדיניות ההגירה המוסלמית לגרמניה ולשקול את הגבלתה לאור גילויי אנטישמיות בקרב המהגרים. ב-2018 שוסטר עלה לכותרות בעקבות קריאתו ליהודי גרמניה להסתיר את הכיפה במרחב הציבורי בערים הגדולות. אוניברסיטת וירצבורג, חבר דירקטוריון. ארגון שיתוף פעולה יהודי-גרמני, חבר דירקטוריון. Deutsche Nationalstiftung, חבר סאנט. מדיה וקבצים בנושא יוסף שוסטר בוויקישיתוף AP (2016-04-05). "יהודי גרמניה חלוקים: "חוששים מגל ההגירה למדינה"". Ynet. נבדק ב-2018-05-18. הידיעות, סוכנויות (2018-04-24). "יו"ר מועצת יהודי גרמניה: אל תיראו עם כיפה ברחוב". Ynet. נבדק ב-2018-05-18.
אלכסנדר פישביין

אלכסנדר פישביין (ברוסית: Александр Фишбейн‏; נולד ב-8 במאי 1968 במוסקבה) הוא שחמטאי יהודי-אמריקאי בדרגת רב-אמן. נכון לפברואר 2020, מדורג במקום ה-69 בארצות הברית לפי מד כושר. אלכסנדר פישביין נולד בלנינגרד, למד לשחק שחמט מאביו. בשנות ה-70 של המאה ה-20 משפחתו היגרה לארצות הברית. בשנת 1985 פישביין ניצח בתחרות השחמט לתלמידים שנערכה בארצות הברית. במהלך שנות ה-90 של המאה ה-20 הוא ניצח בכמה תחרויות שנערכו בנורווגיה ובדנמרק. כמן כן הוא השתתף בהצלחה במספר תחרויות בארצות הברית. בשנים 1991 ו-1992 הוא שיחק גם בתחרויות בישראל. בשנת 1993 אלכסנדר פישביין החל להתרכז בעסקים. אומנם הוא ממשיך להשתתף בתחרויות. בשנת 2002 הוא חילק מקומות 2–3 עם גרגורי סרפר. הוא השתתף ארבע פעמים באליפות ארצות הברית הפתוחה (התוצאה הגבוהה ביותר הייתה המקום השמיני בשנת 2006). פישביין פרסם מספר ספרים בתחום השחמט. Fishbein, Alexander (1993), King and Pawn Endings, American Chess Promotions, ISBN 0-939298-39-2 Fishbein, Alexander (1996), Fischer!, R & D Publishing, ISBN 1-883358-11-6 Fishbein, Alexander (2017), The Scotch Gambit, Russell Enterprises, ISBN 978-1-941270-74-5 Fishbein, Alexander (2021), The Exchange French Comes to Life, Russell Enterprises, ISBN 978-1-949859-29-4 1988 - אמן בינלאומי. 1992 - הוענקה לו דרגת רב-אמן. אתר האינטרנט הרשמי של אלכסנדר פישביין אלכסנדר פישביין, באתר צ'סגיימס (באנגלית) אלכסנדר פישביין, באתר פיד"ה (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
מריה לואיזה, רוזנת הסן-קאסל

מריה לואיזה, רוזנת הסן-קאסל (בגרמנית: Marie Luise von Hessen-Kassel;‏ 7 בפברואר 1688 – 9 באפריל 1765), הייתה אשתו של יוהאן וילם פריסו, נסיך אורנז', אשר שימשה פעמיים כעוצרת הרפובליקה ההולנדית. מריה לואיזה נולדה ב-7 בפברואר 1688 בקאסל, לקרל, רוזן הסן-קאסל ולמריה אמליה מקורלנד, בתם של יאקוב קטלר, דוכס קורלנד ולואיזה שרלוטה מברנדנבורג. ב-26 באפריל 1709 התחתנה מריה לואיזה עם יוהאן וילם פריסו, נסיך אורנז', ממנו היו לה 2 ילדים. ב-14 ביולי 1711 טבע יוהאן וילם פריסו, בעת מסעו מהחזית בפלנדריה למפגש עם פרידריך הראשון, מלך בפרוסיה, לדיון על ירושת נסיכות אורנז'. שישה שבועות לאחר מותו ילדה מריה לואיזה את בנה וילם הרביעי, נסיך אורנז', אשר ירש את תוארי אביו, ומריה לואיזה שימשה כעוצרת. יוהאן וילם פריסו הותיר לבנם וילם שנולד לאחר מותו, את טענתו לשלטון בנסיכות. תחת חוזה אוטרכט, עליו הוסכם בשנת 1713, התיר פרידריך הראשון ללואי הארבעה עשר, מלך צרפת, לקחת את מחוזות אורנז' לרשותו. לוילם הרביעי נותר רק התואר "נסיך אורנז'" הריק מתוכן, בנוסף בשנת 1747 קיבל וילם הרביעי קיבל גם את תפקיד הסטאדהאודר (משנה זו והלאה היה סטאדהאודר אחד לכל הרפובליקה, ולא אחד לכל מחוז כפי שהיה לפני כן). מריה לואיזה הייתה חסכנית מאוד, בשונה מחמותה הנרייטה אמליה, נסיכת אנהלט-דסאו, ובכך יכלה לתרום סכומים גדולים למטרות צדקה. בשנת 1731 תפס בנה וילם את השלטון, ובשנת 1734 הוא התחתן עם אן, הנסיכה המלכותית, אשר תפסה את מקומה של מריה לואיזה בחצר. בין השנים 1759–1765 מונתה מריה לואיזה כעוצרת המדינה, בשם נכדה וילם החמישי, נסיך אורנז', לאחר שבנה וכלתה מתו, ושימשה בתפקיד זה עד מותה ב-9 באפריל 1765. ב-26 באפריל 1709 התחתנה מריה לואיזה עם יוהאן וילם פריסו, נסיך אורנז', ממנו היו לה 2 ילדים: אמליה, נסיכת נסאו-דיאץ (1710–1777), התחתנה עם לפרידריך, נסיך הכתר של באדן-דורלאך. וילם הרביעי, נסיך אורנז' (1711–1751) מדיה וקבצים בנושא מריה לואיזה, רוזנת הסן-קאסל בוויקישיתוף מריה לואיזה, רוזנת הסן-קאסל, באתר "Find a Grave" (באנגלית)